**Johan Ulrik Olsen** (født 2. august 1885 i Asmundvåg på Hitra, død 4. oktober 1963 i Kristiansund) var en norsk politiker som representerte Arbeiderpartiet. Han var blant annet kjent som stortingsrepresentant gjennom 27 år, og som Norges første kommunalminister. Han var kommunalminister i tre regjeringer fra 1948 til 1958.

Han ble født på Hitra, men familien flyttet til Kristiansund da han var åtte år gammel. Han gikk i lære som snekker. I 1914 etablerte han sin egen fiskeforretning med fiskeforedling og eksport.

Olsen ble innvalgt i Kristiansund bystyre første gang i 1913 og i formannskapet i 1917, og hadde bystyre- og formannskapsverv frem til 1951. Han var byens ordfører fra 1935 og frem til 1940, da Joseph Terboven i ens ærend kom til Kristiansund for å avhøre/avsette han som ordfører. Ulrik Olsen returnerte til Kristiansund etter fangenskap i Vollan/Falstad fangeleir i 1945. Han tok opp ordførerembetet 10. mai 1945, to dager etter freden. Ulrik Olsen ble avløst som ordfører i 1946.

Ved stortingsvalget 1933 ble han første gang innvalgt på Stortinget. Han ble først innvalgt som representant for kjøpstedene i Møre og Romsdal, og fra og med stortingsvalget 1953 ble han innvalgt fra Møre og Romsdal fylke. Han gikk ut av Stortinget ved valget i 1961. Han var formann i Stortingets kommunalkomité fra 1945 til 1948.

Olsen var saksordfører da Stortinget behandlet opprettelsen av Kommunal- og arbeidsdepartementet, men var ikke opprinnelig en av kandidatene da Einar Gerhardsen skulle finne den første i stillingen. Det var først da Ulrik Olsen selv ga uttrykk for at han kunne tenke seg jobben, at Gerhardsen og personene statsministeren rådførte seg med, fant ut at Olsen burde få tilbudet. Han satt som statsråd i det samme departementet fra 1948 til 1958, og var således en del av Gerhardsens andre og tredje regjering, samt Oscar Torps regjering.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 558[Hentet fra Wikidata]
2. ↑  Gerhardsen, Einar: *Samarbeid og strid*, side 287

Eksterne lenker
---------------

* (no) Ulrik Olsen hos Stortinget Rediger på Wikidata

* (no) Ulrik Olsen hos Norsk senter for forskningsdata politikerarkiv (nedlagt) Rediger på Wikidata

| * v
* d
* r
Norges kommunalministre |
| --- |
| 
* Ulrik Olsen (1948–58)
* Andreas Cappelen (1958–63)
* Oskar Skogly (1963)
* Bjarne Lyngstad (1963)
* Jens Haugland (1963–65)
* Helge Seip (1965–70)
* Odvar Nordli (1971–72)
* Johan Skipnes (1972–73)
* Leif Aune (1973–78)
* Arne Nilsen (1978–79)
* Inger Louise Valle (1979–80)
* Harriet Andreassen (1980–81)
* Arne Rettedal (1981–86)
* Leif Haraldseth (1986–87)
* William Engseth (1987–88)
* Kjell Borgen (1988–89)
* Johan J. Jakobsen (1989–90)
* Kjell Borgen (1990–92)
* Gunnar Berge (1992–96)
* Kjell Opseth (1996–97)
* Ragnhild Queseth Haarstad (1997–99)
* Odd Roger Enoksen (1999–2000)
* Sylvia Brustad (2000–01)
* Erna Solberg (2001–05)
* Åslaug Haga (2005–07)
* Magnhild Meltveit Kleppa (2007–09)
* Liv Signe Navarsete (2009–13)
* Jan Tore Sanner (2013–18)
* Monica Mæland (2018–2020)
* Nikolai Astrup (2020–21)
* Bjørn Arild Gram (2021–2022)
* Sigbjørn Gjelsvik (2022–2023)
* Erling Sande (2023–)

 |

Portal: Hitra

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Prabook **·** Historisk befolkningsregister **·** Stortinget **·** Geni **·** Fangeregisteret

 |